
ŠIAULIŲ RAJONO SAVIVALDYBĖS SMURTO ARTIMOJE APLINKOJE PREVENCIJOS KOMISIJOS POSĖDŽIO
PROTOKOLAS

2026-07-01       Nr. KO-  171     (3.48E)
Šiauliai

[bookmark: _Hlk140235716]Posėdis įvyko 2026-06-26   9.00 val. – 10.00 val.
Posėdžio pirmininkas – Mindaugas Sadauskas, Šiaulių rajono savivaldybės vicemeras.
Posėdžio sekretorė – Ersida Medžiūnienė, Bendrųjų reikalų skyriaus vedėja.
[bookmark: _Hlk158012391]Dalyvavo komisijos nariai: Laura Matačinskienė, VšĮ Žmogiškųjų išteklių stebėsenos ir plėtros biuro specializuotos pagalbos centro konsultantė, Jurgita Jakubėnaitė, Šiaulių rajono savivaldybės administracijos patarėja, koordinuojanti lygių galimybių, moterų ir vyrų lygybės ir apsaugos nuo smurto artimoje aplinkoje politikos formavimą ir įgyvendinimą, Neringa Kairienė, Šiaulių apskrities vyriausiojo policijos komisariato Šiaulių miesto ir rajono policijos komisariato Reagavimo skyriaus 1-ojo poskyrio viršininkė, Elona Korostina, Šiaulių apygardos prokuratūros Šiaulių apylinkės  prokurorė, Danguolė Kraskauskienė, Šiaulių rajono savivaldybės socialinių paslaugų centro direktorė, Kristina Lukošienė, Socialinės integracijos centro direktorė, nesmurtinės komunikacijos trenerė, Renata Mikaliūnė, Lietuvos probacijos tarnybos Vakarų Lietuvos skyriaus vyriausioji specialistė, Donata Šimkutė-Špėgienė, Šiaulių rajono savivaldybės socialinės paramos skyriaus atvejo vadybininkė (darbui su psichikos ir (ar) intelekto negalią turinčiais asmenimis), Rimas Marcinkus, Šiaulių rajono savivaldybės administracijos Švietimo ir sporto skyriaus vyriausiasis specialistas, Edita Karpovienė, VšĮ „Ventos slėnis“ socialinė darbuotoja, Mindaugas Sadauskas, Šiaulių rajono savivaldybės vicemeras.
Nedalyvavo: Aistė Kavanauskaitė-Lukšė, Asociacijos ,,Šiaulių rajono jaunų tėvų bendruomenė“ tarybos narė apie nedalyvavimą neinformavo. Virginija Petrylienė, Valstybės vaiko teisių apsaugos ir įvaikinimo tarnybos Šiaulių apskrities vaiko teisių apsaugos skyriaus vyriausioji specialistė apie nedalyvavimą informavo. Salomėja Jasudienė, Moterų veiklos inovacijų centro direktorė, apie nedalyvavimą informavo.

DARBOTVARKĖ:
1. Komisijos narių nešališkumo deklaracijos pasirašymas (jei dalyvauja komisijos narys jos nepasirašęs). Komisijos narių įsipareigojimas saugoti asmens duomenų paslaptį (jei dalyvauja komisijos narys jos nepasirašęs).
2. Smurto artimoje aplinkoje situacijos Šiaulių rajono savivaldybėje aptarimas (statistiniai duomenys už 2026 m. I pusmetį). (Pristato Žmogiškųjų išteklių stebėsenos ir plėtros biuras, kaip įstaiga vykdant SKPC funkciją, Šiaulių AVPK Šiaulių m. ir r. PK, Lietuvos probacijos tarnybos Vakarų Lietuvos skyrius, Šiaulių apylinkės prokuratūra).
3. Asmenų, per 24 mėnesius gavusių daugiau nei 3 apsaugos nuo smurto artimoje aplinkoje orderius, situacijos aptarimas ir iššūkiai.
4. Einamieji klausimai. Diskusijos.

Komisijos pirmininkas Mindaugas Sadauskas pristatė posėdžio darbotvarkę. Komisijos nariai darbotvarkei pritarė bendru sutarimu.


1. SVARSTYTA. Naujų komisijos narių nešališkumo deklaracijų pasirašymas bei Šiaulių rajono savivaldybės smurto artimoje aplinkoje prevencijos komisijos nario įsipareigojimas saugoti asmens duomenų paslaptį.
2. SVARSTYTA. Smurto artimoje aplinkoje situacijos Šiaulių rajono savivaldybėje 
aptarimas (statistinių duomenų už 2026 m. I pusmetį apžvalga). Pranešėjai: L. Matačinskienė, N. Kairienė, R. Mikaliūnė, E. Korostina.

Pranešėjos L. Matačinskienė, N. Kairienė ir R. Mikaliūnė pristatė smurto artimoje 
aplinkoje situaciją Šiaulių rajono savivaldybėje, pateikė statistinius duomenis (pridedama). R. Mikaliūnė pasakojo, kad asmenims būna paskirti smurtinį elgesį keičiančios programos mokymai, kurie yra efektyvūs, asmenys išmoksta konflikto metu atsitraukti, taip išvengiama smurto atvejų. Gyventojai dalyvauja mokymuose nuotoliniu būdu, siekiant sumažinti jiems kelionės išlaidas, tačiau iškyla problemų dėl asmens duomenų apsaugos, nes asmenys, kuriems būna skirta programa, dažnai į nuotolinį susitikimą jungiasi kai šalia jo yra pašalinių asmenų. Asmenys iš atokiausių kaimų naudojasi vietinių kaimo bibliotekų kompiuterine technika ir interneto ryšiu. Pažymėtina, kad šiuo metu toks nuotolinis dalyvavimas užtikrina prieinamumą, tačiau neleidžia visiškai išsaugoti dalyvių privatumo. 
Prokuratūros atstovė E. Korostina pristatė bendrą situaciją Šiaulių mieste ir Šiaulių rajone, nurodydamas, kad šiuo metu nėra galimybės atskirai išfiltruoti tik Šiaulių rajono statistinių duomenų. Prokurorė pastebėjo, jog daugėja tyrimų, kai asmenys pradeda santuokos nutraukimo procesą, būna pranešimai apie smurtą artimoje aplinkoje. Alkoholio vartojimas išlieka aktuali socialinė problema, dažnai susijusi su policijos iškvietimais dėl smurto artimoje aplinkoje.
Pastebima tendencija, kad nuo miesto nutolusiose, kaimiškose ir rečiau apgyvendintose vietovėse dažniau fiksuojami atvejai, susiję su intensyvesniu alkoholio vartojimu. Tuo tarpu arčiau miesto esančiose teritorijose dažniau dominuoja socialinės įtampos, tarpusavio konfliktai, skyrybų procesai bei su jais susiję incidentai, kurie taip pat neretai reikalauja policijos įsikišimo.
N. Kairienė nurodo, lyginant praėjusių metų ir šių metų statistiką, duomenys išlieka santykinai stabilūs. Esminių pokyčių bendrame smurto artimoje aplinkoje masto mažėjime nenustatyta.
Pastebima, kad apsaugos nuo smurto artimoje aplinkoje orderių išdavimas nemažėja. Kai kuriais atvejais fiksuojamas tų pačių asmenų pakartotinis įsitraukimas į smurto artimoje aplinkoje situacijas. Taip pat nustatoma, kad šeimos viduje keičiasi asmuo, kuriam išduodamas apsaugos orderis, tačiau problematika išlieka toje pačioje šeimoje ar artimoje aplinkoje.
Policijos atstovė nurodė, kad vadovaujamasi principu, jog tais atvejais, kai nustatoma, kad asmuo melagingai iškvietė policijos pareigūnus, jam yra taikoma įstatymuose numatyta teisinė atsakomybė.
Pastaruoju metu dažnai fiksuojami smurto artimoje aplinkoje atvejai, kai smurtauja nepilnamečiai asmenys, kuriems nustatyti elgesio ir emocijų sutrikimai ar kiti psichikos sveikatos sutrikimai, kurių agresija nukreipta į tėvus. Pastebima, kad tokio nepilnamečių agresyvaus elgesio priežastys dažnai siejamos su konfliktais dėl ribojimų, kai tėvai neleidžia naudotis mobiliaisiais telefonais ar žaisti kompiuterinių žaidimų. Diskusijos metu R. Marcinkus nurodė, kad dalis tėvų negeba tinkamai nustatyti ribų ir nuosekliai taikyti taisyklių. Akcentavo, kad vaikams, turintiems specialiųjų poreikių, ypač svarbi aiški struktūra, aiškios ribos ir nuosekliai taikomos taisyklės. Kai taisyklių taikymas tampa epizodinis, chaotiškas, tai gali prisidėti prie nepilnamečių elgesio problemų stiprėjimo, agresyvumo.

3. SVARSTYTA. Asmenų, per 24 mėnesius gavusių daugiau nei 3 apsaugos nuo smurto 
artimoje aplinkoje orderius, situacijos aptarimas ir iššūkiai.

Šiaulių rajono Socialinių paslaugų centro direktorė D. Kraskauskienė pristatė, kad nuo praėjusių metų Centras iš Šiaulių rajono savivaldybės Socialinės paramos skyriaus gauna raštus su pateikiamais asmenų sąrašais, kuriems per 24 mėnesius buvo paskirti daugiau nei trys apsaugos nuo smurto artimoje aplinkoje orderiai. Raštuose nurodoma, jog šiems asmenims turėtų būti nustatomas socialinių paslaugų poreikis ir siūloma psichosocialinė bei krizių įveikimo pagalba. Tačiau pažymėta, kad Centras susiduria su iššūkiais – susisiekus su sąrašuose esančiais asmenimis, dalis jų darbuotojus išplūsta ir atsisako siūlomų paslaugų. 
Vyko diskusija, kurioje dalyvavo J. Jakubėnaitė, N. Kairienė, D. Kraskauskinė ir R. Mikaliūnė, jos metu buvo svarstomi galimi sprendimai, kokios papildomos pagalbos priemonės galėtų būti taikomos ir kokiais būdais būtų galima efektyviau padėti asmenims, patiriantiems krizes, siekiant užtikrinti jų įtraukimą į pagalbos sistemą. Šiuo metu gauta informacija iš policijos analizės skyriaus, kurioje nurodoma, kad per 24 mėnesių laikotarpį asmenys vidutiniškai yra gavę 4–6 apsaugos nuo smurto artimoje aplinkoje orderius. Tačiau nustatyta, kad yra atvejų, kai asmenims tokių orderių yra išduota ir 12. Šiaulių mieste rekordas yra 24 išduoti apsaugos nuo smurto artimoje aplinkoje orderiai.
Diskutuota, kad esant teisiniam reglamentavimui, jog smurto artimoje aplinkoje orderio išdavimo metu abi šalys buvo neblaivios, abiem pusėms galėtų būti skiriamos smurtinio elgesio keitimo programos bei alkoholio vartojimo mažinimo ar prevencijos programos.
           
4. SVARSTYTA. Einamieji klausimai. Diskusijos.
	                  
   Moterų veiklos ir inovacijų centro direktorė nedalyvavo posėdyje, tačiau pateikė informaciją raštu apie įstaigoje teiktą pagalbą asmenims nukentėjusiems nuo smurto artimoje aplinkoje (ataskaita pridedama). 
    E. Karpovienė pristatė, kad per šiuos metus laikino apnakvindinimo paslauga, kuriems buvo išduotas smurto artimoje aplinkoje orderis, pasinaudojo 7 asmenys, kuriems ši paslauga suteikta VšĮ Ventos slėnis.  Keli asmenys gyvena viso paskirto orderio galiojimo metu, kiti pernakvojo ir išvyko.
     Šiaulių m. sav. Nakvynės namuose ši paslauga suteikta 5 asmenims, dažniausiai asmenys pernakvojo ir išvyko.
	



Posėdžio pirmininkas 				Mindaugas Sadauskas


Posėdžio sekretorė				Ersida Medžiūnienė

	
